1. pielikums

**TEHNISKĀ SPECIFIKĀCIJA**

Iepirkuma identifikācijas Nr. T/RPR/2020/DI-22

1. **Iepirkuma pasūtītājs un pasūtījuma pamats**
   1. **Pasūtītājs:** Rīgas plānošanas reģions.
   2. Pasūtījuma pamats: 2015. gada 16. jūnija Ministru kabineta noteikumi nr. 313 “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” (turpmāk – MK 313) un projekta “Deinstitucionalizācija un sociālie pakalpojumi personām ar invaliditāti un bērniem” īstenošana, projekta nr. 9.2.2.1./15/I/002.
2. **Iepirkuma priekšmets:** Apmācību nodrošināšana Rīgas plānošanas reģiona valsts sociālās aprūpes centru darbiniekiem un pašvaldību piesaistītiem sociāliem mentoriem pilngadīgu personu ar garīga rakstura traucējumiem sagatavošanai pārejai uz dzīvi sabiedrībā. Apmācībām jābūt piemērotām speciālistiem ar un bez priekšzināšanām sociālajā darbā (neatkarīgi no viņu pieredzes un iepriekšējās izglītības vai kvalifikācijas).
3. **Mērķauditorija:** Valsts sociālās aprūpes centru (turpmāk – VSAC)speciālisti un pašvaldību piesaistītiem sociālie mentoriem, kas piedalās pilngadīgu personu ar garīga rakstura traucējumiem (turpmāk - GRT) sagatavošanā pārejai uz dzīvi sabiedrībā.
4. **Dalībnieku skaits:** Kopējais dalībnieku skaits līdz 60 personām. Apmācības norise jānodrošina vismaz divās grupās, līdz 20 personām katrā grupā.
5. **Darba uzdevums:** Nodrošināt apmācības Valsts sociālās aprūpes centru speciālistiem un pašvaldību piesaistītiem sociālajiem mentoriem profesionālo prasmju pilnveidei, ietverot šādas tēmas:

| **Nr. p.k.** | **Apmācību tematiskā daļa** | **Tēmas** | **Minimālais akadēmisko stundu skaits** |
| --- | --- | --- | --- |
|  | Deinstitucionalizācijas procesa pamatprincipi | * Tiesiskais regulējums * Personu ar GRT tiesības un to īstenošanas veidi * Latvijas un citu valstu piemēri personu ar GRT tiesību īstenošanā * Personas ar GRT tiesības un pienākumi (ikdienas dzīvē) * Kā atpazīt negodprātīgu rīcību vai vardarbību * Kā rīkoties bīstamās situācijās (piemēram, palīdzības izsaukšana u.c.) * Mantas un naudas drošība * drošība internetā | ne mazāk kā 3 h |
|  | Saskarsmes prasmju attīstība | * Personu ar psihiskām saslimšanām raksturojums un saskarsmes īpatnības * Personu ar intelektuālās attīstības traucējumiem raksturojums un saskarsmes īpatnības * Verbālās un neverbālās saziņas īpatnības ikdienas komunikācijā * Komunikācijas veidi, tai skaitā alternatīvie komunikācijas veidi un to praktiskā pielietošana * personu ar GRT motivēšana | ne mazāk kā 3 h |
|  | Starpprofesionālā sadarbība | * Profesionāļu atbildības (t.sk. ētiku, konfidencialitāti un interešu konfliktu novēršanu) * darbu sadalījums (t.sk. savstarpējās sadarbības organizēšana un darbs komandā) * profesionālā izdegšana | ne mazāk kā 2 h |
| 4 | Seksualitāte un reproduktīvā veselība un tiesības | * Seksuālās, reproduktīvās tiesības un veselība * Seksualitāte * Seksuālā orientācija * Seksuāli transmisīvās slimības | ne mazāk kā 4 h |
| 5. | Atbalsta sniegšana patstāvīgas dzīves prasmju apgūšanai (par metodēm, ar kurām par norādītajām jomām var atbalstīt/iemācīt personas ar GRT) | * Interešu pārstāvniecība dažādās iestādēs * Finanšu plānošana un izlietošana * Ēdiena gatavošana * Uzkopšana * Iesaistīšanās sabiedriskās aktivitātēs, brīvā laika organizēšana * Nodarbinātība un izglītība * Veselības aprūpe – pirmā palīdzība * Personīgā higiēna un drošība | ne mazāk kā 4 h |
| Kopā: Apmācību cikls | |  |  |

1. **Apmācību norises vieta un laiks:** Rīga, 6 (sešu) mēnešu laikā no līguma noslēgšanas brīža. Tā kā apmācību minimālais akadēmisku stundu skaits ir 16 h, apmācību norises ilgums ir vismaz 2 dienas.

Īstenojot mācību procesu attālināti, ciktāl to pieļauj apmācību programma, jāizmanto atbilstoša tiešsaistes videosaziņas platforma (piemēram, Zoom, Webex utml.).

* 1. Pirmās (līdz 20 personām) un otrās grupas (līdz 20 personām) apmācību provizoriskais norises laiks: 2020. gada 4. ceturksnis. Par abu grupu apmācību konkrētu vietu, laiku un veidu (klātienes vai attālināti) Pretendents vienojas ar Pasūtītāju ne vēlāk kā 2 (divu) nedēļu laikā pēc līguma noslēgšanas.
  2. Papildus grupas (līdz 20 personām) apmācību nodrošināšana notiek, ja veidojas pieprasījums pēc tām. Šajā gadījumā apmācību norises vieta un laiks tiek saskaņoti vienu mēnesi pirms apmācību norises.

Pēc tam, kad Pasūtītājs un Izpildītājs ir vienojušies par apmācību norises datumiem, Izpildītājam ir pienākums nodrošināt apmācību norisi noteiktajos datumos.

1. **Izpildītājs nodrošina:** 
   1. Apmācību norisi, ievērojot aktuālās epidemioloģiskās situācijas noteikumus valstī. Nepieciešamības gadījumā jānodrošina apmācības attālināti, izmantojot video saziņas platformu (piemēram, Zoom, Webex utml.), par ko izpildītājs iepriekš vienojas ar Pasūtītāju, un nepieciešamības gadījumā iegādājas atbilstošas licences.
   2. Telpas un tehnisko aprīkojumu.
   3. Ēdināšanu (2 reizes katrā apmācību dienā) apmācību dalībniekiem, ja apmācības norit klātienē.
   4. Apmācību darba kārtības izstrādi, ko saskaņo ar Pasūtītāju ne vēlāk kā 2 nedēļu laikā pēc līguma noslēgšanas.
   5. Apmācību vadīšanu, izmantojot dažādas pieaugušo mācību metodes, kā arī atgriezeniskās saites saņemšanu par iegūtajām zināšanām.
   6. Izdales materiālu sagatavošanu un pavairošanu apmācību dalībniekiem.
   7. Apmācību dalībnieku informēšanu par apmācību dalībnieku fotografēšanu/ filmēšanu atbilstoši Vispārīgai datu aizsardzības regulai.
   8. Apliecību vai apliecinājumu izsniegšanu apmācību dalībniekiem par dalību apmācībās un tēmu apgūšanu. Apmācību dalībniekiem ir pienākums apmeklēt visas apmācību tēmas. Izpildītāja pienākums kontrolēt apmācību apmeklējumu, informēt apmācību dalībniekus, ka netiks izsniegta apliecība vai apliecinājums, ja apmācības tiks kavētas.
   9. Vizuālu materiālu (fotogrāfijas vai video) no katras apmācību grupas sagatavošanu, objektīvi un pilnvērtīgi atspoguļo apmācību norisi un kas var tikt izmantoti projekta publicitātes vajadzībām, piemēram, mājaslapā.
   10. Apmācību dalībnieku saraksta, dalībnieku apmierinātības aptaujas anketu iesniegšanu pasūtītājam.
2. Izmaksās iekļauj apmācību norises telpu un tehniskā aprīkojuma izmaksas, lektoru darba samaksu, kafijas paužu izdevumus, izdales materiālu sagatavošanas izdevumus, kā arī citus izdevumus, kas saistīti ar apmācību nodrošināšanu.
3. Gadījumā, ja epidemioloģiskā stāvokļa dēļ valstī tiek noteikti ierobežojumi, kuru dēļ apmācības tiek organizētas attālināti, izpildītājam jāpārliecinās, vai apmācību dalībniekiem ir visi nepieciešamie tehniskie rīki un programmas dalībai apmācībās attālinātā režīmā. Vajadzības gadījumā sniegt nepieciešamo tehnisko atbalstu.
4. **Pasūtītājs nodrošina:**
   1. Potenciālo dalībnieku apzināšanu un grupas komplektēšanu.
   2. Izpildītāja konsultēšanu par konkrētas apmācību saturu un konkrētas apmācību vietas izvēli.